Oorsaak van twee SA mans se dood in VSA-hotel bekendGerrit Strydom. Foto: Verskaf Gerrit Strydom (45) en James Bethel (44) se liggame is op Saterdag 9 Mei in afsonderlike kamers by die La Quinta Inn gevind. Lisa Cox, woordvoerder van die polisie in Springfield, het in ŉ verklaring gesê Strydom en Bethel is albei aan serebrale malaria oorlede. Volgens Cox is daar geen tekens van vuilspel nie en is serebrale malaria nie aansteeklik nie. Strydom en Bethel het met motorfietse op Amerika se bekende Roete 66 gereis. Strydom was die hoofbestuurder van Eurasian Natural Resources Corporation (ENRC) se filiaal Congo Cobalt Corp in die DRK. Bethel was tot einde September hoof van ENRC se koper- en kobaltbedrywighede in die DRK. Hy het hierna sy eie onderneming begin.